da de da da it en tr da da sv da lt da de de de da da fr en en en sv en en da da da en sv da da da da da da da en da sv en da da da da da da en en en en
Navnet siger det meste – ellers gør indeholdet det
Robert Nellemann i Allard J2 mod Bengt Mårtensson i Mercedes 300 SL på Roskilde Ring i 1957. Det er noget af det, som bilsportshistorie.dk handler om …
Som skrevet står i topgrafikken, så skulle navnet sige det meste. Hvis ikke, gør indholdet det. Bilsportshistorie.dk handler om bilsportshistorie – ikke historisk bilsport. Der er en forskel. Historisk bilsport er det, der nu om dage foregår med de gamle biler. Og det er rigtig fedt. Men det er ikke det samme som bilsportshistorie, for det er fortællingen og gravearbejdet om fortiden. Og det er det, bilsportshistorie.dk handler om. Men der er også et .dk i domænenavnet, og selv om der er flere artikler med internationalt tilsnit, så er det bilsportsaktiviteterne på dansk grund, der er tiltænkt som indholdsmæssig baggrund for denne hjemmeside.
Bag alle skriblerierne på denne hjemmeside er en enkelt forfatter. Det er Morten Alstrup. Det er meget naturligt, for det er også ham, der er webmasteren. I mange tilfælde er der tale om materiale, som tidligere har været publiceret i klub- og medlemsblade, men som måske kun har været tilgængelig for en snæver målgruppe. Dette skal denne her hjemmeside så råde lidt bod på.
Stort og småt. Bilsportshistorie.dk er ikke kræsen med størrelsen af de køretøjer, der skal omtales. Jamen, hvornår har vi sidst set en Lancia i dansk banesport? (foto: Kjeld Bjørnholt)
Men det er ikke copy-and-paste, det hele. Der er også enkelte nye ting om gamle sager.
De forskellige indlæg er grupperet i forskellige kategorier – hvori nogle optræder flere steder. Så kan man gå på opdagelse indenfor den del af bilsportshistorien, som man er mest interesseret i.
Der er også et menupunkt, som bærer titlen faktabase. Hvis nogen tror, at der blot er tale om et andet ord for database, så tager man fejl. Databaser om bilsportshistorie skal konstant vedligeholdes, og det orker webmasteren ikke. Men når han har nogle komplette – og ikke mindst troværdige – fakta om et område af dansk bilsports historie, så ryger de på siden. Så andre kan have glæde af dem.
20 års motorsportshistorie på tryk
Aage Buch-Larsen – 1940-2020
Bruno Tikøb – 1941-2017
FDM Jyllandsringens historie – del 1
Nu er de blevet historiske
Du kan bl.a. læse om:
Aage Mathiassen Arnold Jensen Automobil Sports Klubben Auto Union BRM Børge Nielsen Carl Erik Kristensen Cooper Cosworth DTC ERA Ferrari Ford Formel 1 Formel 3 Formel Ford Gunnar Carlsson Jean Beurlys Jens Christian Legarth Jens Nielsen Jens Winther Jesper Villumsen John Kvarnström Julius Voigt Nielsen Jyllands-Ringen Jørgen Nielsen KDAK KDAK Sport Fyn Le Mans Lotus Maserati Mercedes Mini Niels Peter Ellemann Jacobsen Ole Vejlund Orienteringsløb Porsche Racertransporter Rally Ring Djursland Robert Nellemann Roskilde Ring Serge Orban Sponsorer Tom Belsø
Copyright © 2012-2022 Bilsports historie.dk All rights reserved.
This site is using te Multi Child-Theme, v2.2, on top of
te Parent-Theme Desk Mess Mirrored, v2.5, from BuyNowShop.com